Boetie skiet tweejarige sussie dood; neem eie leweArgieffoto ŉ 11-jarige seun, wat Saterdagaand in Empangeni, KwaZulu-Natal met sy pa se gelisensieerde vuurwapen gespeel het, het per ongeluk ŉ skoot afgevuur en sy tweejarige sussie getref. “Die boetie het daarna die vuurwapen op homself gekeer nadat hy gesien het wat met sy sussie gebeur het,” het kol. Thembeka Mbhele, woordvoerder van die polisie, gesê. “Die sussie is na ŉ hospitaal geneem vir behandeling, maar sy het aan haar beserings beswyk.” Die voorval het Saterdagaand omstreeks 23:50 plaasgevind, het Mbhele bygevoeg. Die polisie ondersoek ŉ saak van moord en doen ŉ geregtelike doodsondersoek. “Ons doen ŉ beroep op alle vuurwapen-eienaars om seker te maak dat hulle nie die Wet op Vuurwapenbeheer oortree nie en dat vuurwapens veilig bewaar word. Oortreding van dié wet kan tot onnodige sterftes lei en oortreders kan vervolg word.”